Stytta verði reist af Neil Armstrong á Íslandi Einn bandarísku Apollo-geimfaranna laumaði íslenskum 25 - eyringi með sér í tunglferð og er hann sagður eini peningur mannkyns sem fór slíka ferð . Í þættinum „ Um land allt " á Stöð 2 í kvöld hvatti ungur Húsvíkingur til þess að minnisvarði verði reistur í Þingeyjarsýslum um æfingar Neil Armstrongs og félaga á Íslandi fyrir tunglferðirnar . Þáttinn má sjá í heild sinni hér að ofan . Þegar Neil Armstrong lést í fyrra var rifjað upp að hann var í hópi Apollo-geimfaranna sem komu til Íslands til þjálfunar fyrir tunglferðirnar sögulegu . Ísland var eina landið utan Bandaríkjanna sem NASA notaði í þessu skyni og vill Örlygur Hnefill Örlygsson , hótelstjóri á Húsavík , að Íslendingar geri meira úr hlutverki Íslands í tunglferðunum , en 9 af þeim 12 mönnum , sem lentu á tunglinu , komu hingað til lands til jarðfræðináms árin 1965 og 1967 . Neil Armstrong með Bjarna Benediktssyni forsætisráðherra í Herðubreiðarlindum árð 1967 . Mynd / Sverrir Pálsson , Akureyri . Svo vill til að varðveist hafa ýmsir munir frá Íslandsdvöl geimfaranna , til dæmis mataráhöldin sem þeir notuðu í Öskju , og spúnarnir sem Neil Armstrong notaði við veiðar í Laxá í Þingeyjarsýslu . Og skrín í eigu Péturs Guðmundssonar , fyrrverandi flugvallarstjóra Keflavíkurflugvallar , geymir eina peninginn sem farið hefur í tunglferð , íslenskan 25 - eyring . Geimfarinn Bill Anders , sem kynnst hafði Pétri þegar hann gegndi hermennsku á Keflavíkurflugvelli , hafði fengið 25 - eyringinn að gjöf frá þessum íslenska vini sínum og tók hann með í ferð Apollo 8 umhverfis tunglið . Neil Armstrong veiðir í Laxá í Mývatnssveit . Mynd / Sverrir Pálsson , Akureyri . Örlygur Hnefill vill renna fleiri stoðum undir ferðaþjónustuna og ein hugmyndin er að gera Húsavík að miðstöð könnunarsögu . Tunglferðirnar séu einn þátturinn og tengist Þingeyjarsýslum og hvetur Örlygur til þess að minnisvarði verðir reistur um æfingar Apollo-geimfaranna , til dæmis stytta af Neil Armstrong í tungllandslagi á Íslandi . Armstrong og félagar snæða nesti í Öskju ásamt jarðfræðingunum Sigurði Þórarinssyni og Guðmundi Sigvaldasyni . Tveimur árum eftir að þessar myndir voru teknar á Íslandi steig Neil Armstrong , fyrstur manna , fæti á tunglið . Geimfaraefnin við Grjótagjá í Mývatnssveit sumarið 1967 .